**Dienvidkurzemes novada pašvaldības domes 2023. gada \_\_\_\_\_\_\_\_\_\_\_ saistošo noteikumu Nr. \_\_\_\_\_ "Dienvidkurzemes novada pašvaldības nolikums"  
paskaidrojuma raksts**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Paskaidrojuma raksta sadaļa | Norādāmā informācija | | 1. Mērķis un nepieciešamības pamatojums | 1.1. Saistošo noteikumu projekts "Dienvidkurzemes novada pašvaldības nolikums" (turpmāk – nolikuma projekts) izstrādāts ar mērķi izdot Pašvaldību likumā ietvertajam pilnvarojumam atbilstošu Dienvidkurzemes novada pašvaldības (turpmāk – Pašvaldība) nolikumu, nosakot pašvaldības institucionālo sistēmu un darba organizāciju, kas skaidrāk nodala lēmējvaru no izpildvaras un nosaka skaidru kompetenču un funkciju sadali.  1.2. Šobrīd spēkā esošais Dienvidkurzemes novada pašvaldības nolikums ir izdots pamatojoties uz likuma "[Par pašvaldībām](https://likumi.lv/ta/id/57255-par-pasvaldibam)" normām, kas ir zaudējušas spēku, kā rezultātā nolikums ir piemērojams pamatojoties uz [Pašvaldību likuma](https://likumi.lv/ta/id/336956-pasvaldibu-likums) Pārejas noteikumu 6. punktu, ciktāl tas nav pretrunā ar [Pašvaldību likumu](https://likumi.lv/ta/id/336956-pasvaldibu-likums), bet ne ilgāk kā līdz 2024. gada 30. jūnijam.  1.3. Nolikuma projektā ietvertās normas izstrādātas atbilstoši Pašvaldību likumā dotā pilnvarojuma apjomam, nosakot:  1.3.1 domes priekšsēdētāja vietnieku skaitu, kompetenci un domes priekšsēdētāja aizvietošanas kārtību;  1.3.2. komitejas, to kompetenci (papildus tai, kas noteikta likumā) un skaitlisko sastāvu;  1.3.3. pašvaldības administrācijas struktūru;  1.3.4. pašvaldības izpilddirektora pilnvaras (papildus tām, kas noteiktas likumā);  1.3.5. pašvaldības izpilddirektora vietnieku skaitu;  1.3.6. domes lēmumu projektu publisko pieejamību;  1.3.7. tiešsaistes videokonferences sarunu rīka izmantošanas gadījumus domes un tās komiteju sēdēs;  1.3.8. kārtību, kādā domes priekšsēdētāja nomaiņas gadījumā organizē lietvedības un dokumentu nodošanu;  1.3.9. saistošo noteikumu projektu un tam pievienoto paskaidrojuma rakstu publicēšanas kārtību sabiedrības viedokļa noskaidrošanai;  1.3.10. publisko tiesību līgumu noslēgšanas procedūru;  1.3.11. apmeklētāju pieņemšanas un iesniegumu izskatīšanas kārtību;  1.3.12. amatpersonu rīcību ar pašvaldības mantu un finanšu resursiem;  1.3.13. sadarbību ar pilsoniskās sabiedrības organizācijām (biedrībām un nodibinājumiem);  1.3.14. publiskās apspriešanas organizēšanas kārtību;  1.3.15. iedzīvotāju piedalīšanos domes un tās komiteju sēdēs  1.3.16. pašvaldības administrācijas izdoto administratīvo aktu apstrīdēšanas kārtību.  1.3.17 citus papildus jautājumus | | 2. Fiskālā ietekme uz pašvaldības budžetu | 2.1.Saistošo noteikumu īstenošanai tiek plānots struktūrvienības- Nekustāmā īpašuma daļu izveidot par iestādi ``Nekustāmā īpašuma pārvalde`` un izveidot trīs jaunas komisijas (Jaunatnes lietu konsultatīvo, Zvejas rīku sadales un Publisko pasākumu un citu atļauju izsniegšanas komisijas), izmaiņas plānotas veikt ar 2024.gada 1.martu, atalgojums tiks ieplānots 2024.gada budžeta ietvaros, ievērojot valstī noteikto minimālo darba algas pieaugumu.  2.2.Plānots palielināt budžeta darba samaksas izdevumu daļu par 18 633.00 EUR. | | 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1.Saistošajiem noteikumiem nav ietekme uz vidi, iedzīvotāju veselību vai uz uzņēmējdarbības vidi pašvaldības teritorijā. Tie nerada konkurences ierobežojumus.  3.2 Sociālā ietekme – tiks veicināta sabiedrības iesaiste pašvaldības darbā, atsevišķu lēmumu pieņemšanas procesā. Nolikums nosaka, ka tiks izveidotas Iedzīvotāju padomes. | | 4. Ietekme uz administratīvajām procedūrām un to izmaksām | 4.1.No pašvaldības nolikuma tiek izslēgta sadaļa, kas nosaka domes un komiteju darba reglamentu, lēmumu iesniegšanas kārtību, kā arī šo institūciju darba organizatorisko un tehnisko apkalpošanas kārtību, privāto tiesību līgumu noslēgšanas kārtību. Turpmāk to atbilstoši [Pašvaldību likuma](https://likumi.lv/ta/id/336956-pasvaldibu-likums) [50. panta](https://likumi.lv/ta/id/336956-pasvaldibu-likums#p50) otrajai daļai noteiks pašvaldības darba reglaments.  4.2.Ar Nolikums noteikts, ka turpmāk maksas par pašvaldības iestāžu sniegtajiem pakalpojumiem, ja ārējie normatīvie akti tieši nenoteic, apstiprināšana ir domes kompetencē.  4.3.Iesniegumu, sūdzību un priekšlikumu reģistrēšanu organizē Centrālās pārvaldes Administratīvās daļas darbinieki dokumentu vadības sistēmā. | | 5. Ietekme uz pašvaldības funkcijām un cilvēkresursiem | 5.1.Sakarā ar saistošo noteikumu izpildi tiks noteikti jauni pienākumi vai uzdevumi esošajiem darbiniekiem, jo pašvaldībai saskaņā ar [Pašvaldību likumu](https://likumi.lv/ta/id/336956-pasvaldibu-likums) ir palielinājies un mainījies noteikto funkciju un uzdevumu apjoms. | | 6. Informācija par izpildes nodrošināšanu | 6.1.Saistošo noteikumu izpildes nodrošināšanai nav paredzēts izveidot jaunu institūciju. | | 7. Prasību un izmaksu samērīgums pret ieguvumiem, ko sniedz mērķa sasniegšana | 6.2.Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. | | 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts divas reizes tika publicēts pašvaldības oficiālajā tīmekļvietnē www.dkn.lv sabiedrības viedokļa noskaidrošanai: pirmo reizi no 2023. gada 25.septembra līdz 2023. gada 8.oktobrim.Viedokļa noskaidrošanas termiņā tika saņemti priekšlikumi: veikt teksta redakcionālas izmaiņas, veikt pagasta apvienību pārvalžu nosaukumu labošanu, lai pārvaldes būtu atpazīstamas pēc galvenajām (atpazīstamākajām) apdzīvotajām vietām šajā pārvaldē, noteikt pienākumu izpilddirektoram sniegt rakstveida pārskatu ne retāk kā trijos mēnešos, izslēgt punktus, kas noteikti ārējos normatīvos aktos; precizēt sadaļu `` Kārtība, kādā pašvaldības amatpersonas rīkojas ar pašvaldības mantu un finanšu resursiem``; noteikt, ka iekšējā audita nodaļa ir funkcionāli tieši pakļauta Domei. Papildus, skatot Nolikuma projektu Finanšu komitejas sēdē, tika saņemti deputātu ierosinājumi izveidot iestādi ``Nekustāmā īpašuma pārvalde```, pilnvarot iestādes vadī­tāju pieņemt lēmumus jautājumus par pašvaldības īpašuma lietošanu. Ņemot vērā saņemtos priekšlikumus Nolikums tika labots arī citās sadaļās, tādēļ atkārtoti tas tika publicēts pašvaldības oficiālajā tīmekļvietnē www.dkn.lv sabiedrības viedokļa noskaidrošanai no 2024.gada 3. janvāra līdz 16.janvārim. | |  |  |   Dienvidkurzemes novada pašvaldības domes priekšsēdētājs A.Priedols |  |